ສຫລ ອອກຫຼັກຊີ້ນຳ ທີ່ຄ້ຳປະກັນ ໃຫ້ເດັກນ້ອຍ ທຸກໆຄົນ ໄດ້ເຂົ້າໂຮງຮຽນ
ລັດຖະບານທ່ານ Obama ​​ອອກ​ລະບຽບການ ທີ່ປັບປຸງ​​ໃໝ່ ເພື່ອ​ຄຳ້ປະກັນ​ວ່າ ​ເດັກນ້ອຍທຸກໆຄົນ ຮວມທັງ ຊາວຕ່າງດ້າວ ທີ່ເຂົ້າເມືອງຜິດກົດໝາຍ ມີສິດໄປໂຮງຮຽນ.
ລັດຖະບານ ທ່ານ Barack Obama ໄດ້ອອກລະບຽບ ການທີ່ປັບປຸງໃໝ່ເພື່ອຄຳ້ປະກັນວ່າ ໂຮງຮຽນຫຼວງຂອງ ສະຫະລັດປະຕິບັດຕາມກົດໝາຍລັດຖະບານກາງໂດຍ ອະນຸຍາດໃຫ້ເດັກນ້ອຍຊາວຕ່າງດ້າວທີ່ເຂົ້າເມືອງແບບ ຜິດກົດໝາຍ ມີສິດໄດ້ຮັບການສຶກສາ ລັດຖະມົນຕີຍຸດຕິທຳສະຫະລັດ ທ່ານ Eric Holder ກ່າວ ໃນວັນພະຫັດວານນີ້ວ່າ ສານສູງສຸດໄດ້ຕັດສິນເມື່ອ 30 ປີ ກ່ອນວ່າ ກົດໝາຍທີ່ປະຕິເສດບໍ່ໃຫ້ພວກ ເດັກນ້ອຍມີສິດ ໄປໂຮງຮຽນ ໂດຍອີງຕາມຖານະຄົນເຂົ້າເມືອງ ຂອງພວກ ເຂົາເຈົ້າ ນັ້ນ ແມ່ນລະເມີດຕໍ່ຄວາມຄິດພື້ນຖານໃນເລື່ອງ ຍຸດຕິທຳ ແຕ່ ທ່ານ Holder ກ່າວວ່າ ທ່ານຍັງສືບຕໍ່ໄດ້ຍິນລາຍງານທີ່ລົບກວນວ່າ ໂຮງຮຽນໃນ ບາງເຂດ ເອົາບາດກ້າວທີ່ທ່ານກ່າວວ່າ ສ້າງເຄື່ອງກີດຂວາງແກ່ບັນດາເດັກນ້ອຍ ຕ່າງດ້າວ ທ່ານ Holder ກ່າວວ່າ ບັນດາໂຮງຮຽນຫລວງ ມີຄວາມຮັບຜິດຊອບ ໃນການຮັບເອົາ ພວກນັກຮຽນເຂົ້າຮຽນ ບໍ່ວ່າຈະມີຖານະຄົນເຂົ້າເມືອງ ຜີວພັນ ຫລືເຊື້ອຊາດໃດກໍຕາມ ທ່ານກ່າວວ່າ ກະຊວງຍຸຕິທຳ ຈະບັງຄັບໃຊ້ກົດໝາຍຢ່າງເຄັ່ງຄັດ ເພື່ອຄ້ຳປະກັນວ່າປະ ຕູໂຮງຮຽນທຸກໆແຫ່ງເປີດໃຫ້ແກ່ທຸກຄົນ